এই ছিল দৈনন্দিন অভিজ্ঞতা। বিশ্ববিদ্যালয়ের বাসের অভিজ্ঞতা আর বলতে চাই না। বাসের ভীড়ে মেয়েদের গায়ে হাত দেয়ার ঘটনা ১৯৯২’র আন্দোলনের আগে হরদম ঘটতো। আর প্রেম প্রস্তাবের উৎপাতের কথাতো বাদই দিলাম। এমনই একটা ঘটনার প্রেক্ষিতে সীমান্তবিরোধী আন্দোলন গড়ে ওঠে ক্যাম্পাসে। সেই আন্দোলনের অভিজ্ঞতা নিয়ে তুমি শামীমার সাথে কথা বলেছ। সংক্ষেপে বললে, প্রতœতত্ত্ব বিভাগের ছাত্র সীমান্ত আমাদের ব্যাচের অথনীতি বিভাগের একটা মেয়েকে অনেকদিন ধরে প্রেম প্রস্তাব দিচ্ছে, প্রেমে প্রত্যাখাত হয়ে সে মেয়েটিকে নানা ভাবে হয়রানি করতে থাকে। তারই প্রতিবাদ, বিচারের দাবীতে আমরা আন্দোলন করেছি । এটা ১৯৯৫ সালের ঘটনা।